Norsk kvinne (19) skal ha blitt voldtatt i Tyrkia
Av:Kristine Hellem AanstadogMaria Abdli 19-åringen ferierte sammen med kusinen sin i feriebyen, som ligger ved kysten i Tyrkia. De to kvinnene skal ifølge tyrkiske medier ha blitt kjent med mennene på et utested tidligere på kvelden, og festet sammen med dem gjennom natten.Etter hvert ble kvinnen med guttene opp på hotellrommet, hvor hun uttrykte at hun ønsket å sove. Hun skal imidlertid blitt usatt for overgrep av de fire mennene helt til morgenkvisten. Etter at 19-åringen forlot hotellet søndag morgen dro hun rett til politistasjonen i Alanya og anmeldte saken. Ifølge tyrkiske medier ble de fire mistenkte mennene pågrepet av politiet samme dag, og avhørt.Til VG Nett opplyser Utenriksdepartementet at de er kjent med saken: - UD er kjent med en voldtektssak i Tyrkia og det er gitt konsulær bistand til en norsk borger, skriver Hanne Melfald som er pressevakt i UD i en mail mandag ettermiddag. Svensk UD har derimot ikke hørt om hendelsen. - Vi har ikke fått inn noe slik informasjon, så derfor kjenner vi ikke til saken, forteller pressekontakt Camilla Åkesson Lindblom. VG Nett har vært i kontakt med det norske konsultatet i Alanya, men de kan ikke kommentere saken mandag kveld.
Kvinnen skal ha blitt voldtatt av fire svenske turister i ferieparadiset Alanya i Tyrkia natt til søndag, melder tyrkiske medier.